Лијепа ријеч
Јован Илић 

Лијепа ријеч
 
                                                         Свак себи граби. 
Стан' почекај, драги брате, 
Да т' лијепо нешто кажем, 
Ја знам добро шта је за те, 
Баш ни мало да не слажем.

     А и како не бих знао, 
Зар је тешко то прорећи? 
Да т' не буде после жао, 
Ето, чуј ме, што ћу рећи.
 
     Прво : само доста пара, 
А за друго : ти знај, Боже! 
Пословица вели стара: 
»Све с' за паре добит може.«
 
     Архимедас, мудра глава,
Залуду се свуд окреће: 
Паре ! то је тачка права 
Са које се св'јет покреће.

     Кад је само пара доста, 
Прескочићеш зид највећи, 
Нит' имаде тога моста, 
Преко кога не мо'ш при'јећи.
 
     Који доста пара има, 
Сви у гајде томе свире, 
Тога сваки радо прима, 
С педља уши да му вире.

     С парама се куће граде, 
Л'јепе, грдне и велике, 
С парама се баке младе 
И постају краснолике.

     За паре се добит може 
Што ти само срце жели, 
За паре се људи гложе, 
Косово се због њих д'јели.

     Пара! пара! сваки виче, 
Свако иаре граби себи. 
Парама се људи диче: 
Е па, ко и х, волб не би?
 
     Зато, брате, што мо'ш прије, 
Пуни кесу, пуни врећу, 
Нек ти посл'јен жао није, 
Што упусти такву срећу!

     Јер када је кеса пуна, 
Ма и црни шејтан био, 
Свијетлићеш као круна, 
Свакоме ћеш бити мио!
 
     Пјеваће се име твоје 
Кано чудо од чудеса, 
Помрачићеш све ироје, 
Уздрмаћеш и небеса, 
 
     Још ако те жеље мину, 
Да се винеш изнад св'јета, 
Тресни кесом о ледину, 
Па да видиш сијасета:
 
     Кано стара пашће дрва 
Хегл, Кант и Ломоносов! 
Ти ћеш бити зв'језда прва, 
Поет, доктор и философ!
 
     Е сад, побро, збогом јако! 
Више зборит немам каде. 
Ти ћеш пара наћи лако, 
Ако ти их когод даде.

Напомене 

 Ова песма издата у: Пјесме 1854; I и II рукопнс.

Извори 

 Јован Илић: Целокупна дела, страна 84-86 , Библиотека српских писаца, Народна просвета.

Јован Илић